Instagram rebrending o‘tkazib, dizaynini o‘zgartirdi

Instagram rebrending o‘tkazdi va dizaynini o‘zgartirdi, bu servis tarixidagi eng keskin o‘zgarishlarga aylandi, deb yozadi MS Devices.

Avvalo, Instagram logotipini o‘zgartirib, uni yanada zamonaviyroq ko‘rinishga keltirdi, skevomorfizm (dizaynda reallikka taqlid qilish) g‘oyasiga esa uzil-kesil nuqta qo‘ydi. Yangi logotip dizayndagi zamonaviy yo‘nalishlarga rioya qilgan holda, yassi va minimalistik qiyofaga keldi.
Shuningdek, Instagram’ning veb-versiyasi va smartfonlar uchun mobil dasturi ham dizayn nuqtai nazaridan o‘zgarishlarga uchradi.
Dastlab, iOS va Android dasturlari yangilandi. Windows 10 Mobile uchun rasmiy dastur yangilanmasi esa kelasi haftada chiqariladi.